Sarah Childress Polk
<s>Sarah Childress Polk (4. septembar 1803 – 14. august 1891) bila je supruga američkog predsjednika Jamesa Polka, odnosno služila kao Prva dama SAD od 1845. do 1849.</s>

<s>Rodila se kao kćer Jamesa Childressa, istaknutog vlasnika plantaže u državi Tennessee.</s><s>Budućeg muža je upoznala u dobi od 12 godina, kada su se oboje bili školovali.</s><s>Prema legendama, budući predsjednik Andrew Jackson je kasnije poticao Polka da se oženi za nju.</s><s>Vjenčali su se 1824. godine.</s><s>Nisu imali djece, ali su se zato brinuli za nećaka Marshalla Tatea Polka (1831–1884), a Sarah se kasnije brinula za još jednu nećaku - Sarah Polk Jetton (1847–1924).</s>

<s>Svog je muža pratila u Washington tokom njegove karijere u Kongresu, a 1831. se priključila kružoku washingtonskih žena koje su ostracizirale Peggy Eaton prilikom tzv. afere podsuknje, izazvavši raskolu u administraciji predsjednika Jacksona.</s>

<s>Na privatni život Polk su snažno uticala njena religijska shvaćanja, što je uključivalo tretman plesa kao "nemoralne" aktivnosti.</s><s>Zbog toga se, nakon što joj je muž 1845. preuzeo mjesto predsjednika, u Bijeloj kući prestali održavati balovi, karaktaristični za njenu prethodnicu Juliju Tyler.</s>

<s>Muž joj je na porodičnom imanju umro samo tri mjeseca nakon prestanka mandata.</s><s>Kongres joj je nakon toga odobrio godišnju mirovinu od 5000 US$.</s><s>Za vrijeme građanskog rata se službeno izjašnjavala neutralnom, iako je u privatnim razgovorima sa unionističkim generalima podržavala opstanak Unije.</s>

<s>Umrla je u dobi od 87 godina, postavši jednom od najdugovječnijih Prvih dama u historiji SAD te nadživjevši čak šest svojih nasljednica.</s>

<s>Vanjske veze
Sarah Polk at C-SPAN's First Ladies: Influence & Image</s>

<s>Prve dame SAD</s>

